เทศบัญญัติเทศบาลเมืองอำนาจเจริญเทศบัญญัติเทศบาลเมืองอำนาจเจริญเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในเขตเทศบาลเมืองอำนาจเจริญอำเภอเมืองอำนาจเจริญ จังหวัดอำนาจเจริญพ.ศ.๒๕๕๓ อาศัยอำนาจตามความในมาตรา ๖๐ (๒)แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐ และมาตรา ๑๐ (๒) แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายเทศบาลเมืองอำนาจเจริญโดยความเห็นชอบของสภาเทศบาล เมืองอำนาจเจริญผู้ว่าราชการจังหวัดอำนาจเจริญ คณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทยจึงออกเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลเมืองอำนาจเจริญเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในเขตเทศบาลเมืองอำนาจเจริญ อำเภอเมืองอำนาจเจริญจังหวัดอำนาจเจริญ พ.ศ. ๒๕๕๓ข้อ ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ใช้กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลโนนหนามแท่งตำบลโนนโพธิ์ ตำบลบุ่ง ตำบลห้วยไร่ ตำบลไก่คำ และตำบลนาจิก อำเภอเมืองอำนาจเจริญและตำบลโคกกลาง อำเภอลืออำนาจ จังหวัดอำนาจเจริญ พ.ศ. ๒๕๔๗บังคับในเขตเทศบาลเมืองอำนาจเจริญ เว้นแต่ที่ขัดหรือแย้งกับเทศบัญญัตินี้ข้อ ๔ ในเทศบัญญัตินี้บริเวณที่ ๑ และบริเวณที่ ๒หมายความว่า พื้นที่บริเวณตามที่กำหนดไว้ในข้อ ๑ แห่งกฎกระทรวงตามข้อ ๓ของเทศบัญญัตินี้บริเวณที่ ๓ หมายความว่าพื้นที่บริเวณดังต่อไปนี้ทิศเหนือ จดเส้นตั้งฉากกับทางหลวงแผ่นดินหมายเลข๒๑๒ ที่จุดซึ่งอยู่ห่างจาก ถนนสาย ก บรรจบกับทางหลวงแผ่นดินหมายเลข ๒๑๒ไปทางทิศเหนือ ตามแนวทางหลวงแผ่นดิน หมายเลข ๒๑๒ เป็นระยะ ๖๕๐ เมตรทิศตะวันออก จดเขตทางหลวงแผ่นดินหมายเลข ๒๑๒ฟากตะวันตกทิศใต้ จดเขตถนนบุญประเสริฐ ฟากเหนือทิศตะวันตก จดเขตถนนสุขาภิบาล ๑และถนนอำนาจอนุสรณ์ ฟากตะวันออกทั้งนี้ ตามแผนที่ท้ายเทศบัญญัตินี้ข้อ ๕ ให้กำหนดพื้นที่บางส่วนในเขตเทศบาลเมืองอำนาจเจริญอำเภอเมืองอำนาจเจริญ จังหวัดอำนาจเจริญภายในบริเวณแนวเขตตามแผนที่ท้ายเทศบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่ ๑ และบริเวณที่ ๒ห้ามบุคคลใดก่อสร้างอาคารพาณิชยกรรม ประเภทค้าปลีกค้าส่ง ตามที่กำหนดไว้ในข้อ ๒ แห่งกฎกระทรวงตามข้อ ๓ของเทศบัญญัตินี้(๒) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๖,๐๐๐ ตารางเมตร(ข)อาคารพาณิชยกรรมประเภทค้าปลีกส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๖,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้(๑)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีเขตทางตั้งแต่๑๔ เมตรขึ้นไป ไม่น้อยกว่า ๑๕๐ เมตร(๒) เป็นไปตามข้อกำหนดในข้อ ๒ (๒) (ข) ๑. ๓. ๔.๕. ๖. ๗. ๘. ๙. และ ๑๐. แห่งกฎกระทรวงตามข้อ ๓ ของเทศบัญญัตินี้ข้อ ๖ ภายในพื้นที่ที่กำหนดตามข้อ ๕ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๕ข้อ ๗ อาคารที่มีอยู่แล้วภายในบริเวณพื้นที่ที่กำหนดตามข้อ๕ ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๕ข้อ ๘ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการขออนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๙ ให้นายกเทศมนตรีเมืองอำนาจเจริญรักษาการตามเทศบัญญัตินี้ประกาศณ วันที่ ๘ มิถุนายน พ.ศ. ๒๕๕๓ศักดิ์ชัยตั้งตระกูลวงศ์นายกเทศมนตรีเมืองอำนาจเจริญ[เอกสารแนบท้าย]๑.แผนที่ท้ายเทศบัญญัติเทศบาลเมืองอำนาจเจริญ เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในเขตเทศบาลเมืองอำนาจเจริญ อำเภอเมืองอำนาจเจริญจังหวัดอำนาจเจริญ พ.ศ. ๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๑๕กรกฎาคม ๒๕๕๓นันท์นภัสร์/ตรวจ๑๕กรกฎาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๘๒ ง/หน้า ๓๔/๒ กรกฎาคม ๒๕๕๓